text: Изведоха с белезници желаещ да скача за кръста в Русе - Flashnews
  понеделник, 17 януари, 05:31
  Изведоха с белезници желаещ да скача за кръста в Русе
  Богоявленският празник в Русе бе помрачен от арест на един от участниците в скачането за кръста, предава Нова тв.
  Оказа се, че мъжът не бил сред записаните и не е преминал медицински преглед, казаха организаторите. При ареста той оказал съпротива и се наложило да бъде изведен с белезници до полицейски автомобил и откаран в Първо районно управление.
  Тепърва ще се уточнява дали е употребил алкохол и каква е причината да заобиколи правилата.
  Иначе рекордьорът на Гинес за благотворително плуване с една ръка – Теодор Цветков, извади Богоявленския кръст от водите на Дунав при Русе. 27-годишният мъж хвана кръста за шести път, а единият от тях е бил в Северна Македония. За тази година той си пожела да реализира мечтата си за експедиция с екологична цел – почистване на Черно море от пластмасови отпадъци.